Gedagte vir die dag: Moeg geswoegFoto: pixabay.com Het jy nog nooit gehoor of verstaan nie? Weet jy nie dat die Here van altyd af God is nie? Hy is die Skepper van die hele aarde. Hy word nie moeg of gedaan nie en niemand kan die dieptes van sy insig meet nie. (Jesaja 40:28) Dalk is jou lewe so besig en so sonder ’n oomblik se onderbreking dat jy nie eens agterkom hoe moeg jy is nie. Dalk is chroniese moegheid nie jou nuwe normaal nie – dit is sommer al lank reeds jou gewone standaard. Of jou moegheid die gevolg is van jou eie swak keuses, of veroorsaak word deur werk of geldkwessies of ’n moeilike tiener – laat hierdie waarheid jou met nuwe energie vul: Daar is altyd hoop. Jesus het gesterf sodat jy vry kan wees. Dit beteken jy is vandag vry om ’n verandering te maak. Jou eerste stap kan wees om uit te roep na die God wat nooit moeg word nie. Hy het nie laatmiddag ’n energieinsinking nie. Hy raak nooit agter die stuurwiel of voor die televisie aan die slaap nie. Vra Hom om jou te leer hoe om te rus en hoe om te vertrou.